Ռոյ Օլիվեր Դիսնեյ

Ռոյ Օլիվեր Դիսնեյ (  ), ամերիկացի բանկիր և գործարար, կինոպրոդյուսեր։ Իր կրտսեր եղբոր՝ Ուոլտ Դիսնեյի հետ հանդիսանցել են այն ընկերության համահիմնադիրները, որը հիմա կոչվում է «The Walt Disney Company»: Ռոյը 1929-1971 թվականներին, զբաղեցրել է ընկերության գլխավոր տնօրենի պաշտոնը և 1945 — 1971 թվականների ընթացքում  ընկերության նախագահի պաշտոնը։

Կենսագրություն 
Ռոյը ծնվել է Էլայս Դիսնեյի և Ֆլորա Կոլլի ընտանիքում, Իլինոյս նահանգի Չիկագո քաղաքում։ 1925 թվականի ապրիլին ամուսնացել է Էդնե Ֆրենսիսի հետ և այդ ամուսնությունից 1930 թվականի հունվարի 10-ին ծնվել է նրա որդի Ռոյ Էդվարդ Դիսնեյը։

Ուոլտը ստեղծագործող հանճար էր, իսկ Ռոյը վստահորեն կարողացել է ընկերությունը պահել ֆինանսապես կայուն վիճակում։ Ուոլտի մահից հետո  Ռոյը հոգ է տարել, որ «Disney World» վերջնական կառուցվի և վերանվանվի  Walt Disney World, որպեսզի հավերժացնի եղբոր անունը։ Ռոյը թոշակի է անցել միայն Walt Disney World-ի վերջնական բացումից հետո՝ 1971 թվականի հոկտեմբերին։ 2 ամիս անց Ռոյը մահացել է կաթվածից, նա 78 տարեկան էր։

Ռոյ Օլիվերի արձանը՝ նստարանին նստած Միննի մաուսի կողքին, գտնվում է Հեքիաթային թագավորության քաղաքային հրապարակում։

Նրա որդին՝ Ռոյ Էդվարդ Դիսնեյը, հանդիսացել է The Walt Disney Company-ի նախագահ և մտնել  է ԱՄՆ-ի 400 ամենահարուստ մարդկանց և միլիարդատերների ցուցակի մեջ։ Մահացել է 2009 թվականի դեկտեմբերի 16-ին։

Ծանոթագրություններ

Արտաքին հղումներ 

 

Ամերիկացի գործարարներ
Ամերիկացի կինոպրոդյուսերներ
Կաթվածից մահացածներ
Walt Disney
Ուոլթ Դիսնեյ ստուդիայի նկարիչներ
Ամերիկացի կինոարտադրողներ
Ամերիկացի պրոդյուսերներ
Ամերիկացի ձեռնարկատերեր